Heimsmeistaramót landsliða í knattspyrnu karla 2014

Heimsmeistaramót landsliða í knattspyrnu karla 2014 var haldið í Brasilíu dagana 12. júní til 13. júlí 2014. Heimsmeistaramótið var það 20. í röðinni en það eru haldin á fjögurra ára fresti. Þetta var í annað skiptið sem keppnin var haldin í Brasilíu en heimsmeistaramótið fór einnig fram þar í landi árið 1950. Íslenska karlalandsliðið í knattspyrnu var nálægt því að komast á mótið en tapaði í umspili fyrir Króatíu með 1 marks mun.

Knattspyrnuvellir.

Keppnin.

Riðlakeppnin.

Keppt var í átta riðlum, hverjum með fjórum keppnisliðum. Tvö efstu liðin fóru í 16-liða úrslit.

A riðill.

Króatar komust yfir í opnunarleiknum gegn heimamönnum en brasilíska liðinu tókst að snúa leiknum sér í vil með 3:1 sigri. Í næstu umferð tók við tilþrifalítið markalaust jafntefli gegn Mexíkó sem náði öðru sætinu á eftir Brasilíu. Kamerún lauk keppni án stiga.

12. júní - Arena de São Paulo, São Paulo

13. júní - Arena das Dunas, Natal

17. júní - Estádio Castelão, Fortaleza

18. júní - Arena da Amazônia, Manaus

23. júní - Estádio Nacional Mané Garrincha, Brasília

23. júní - Itaipava Arena Pernambuco, Recife

B riðill.

Enn eitt heimsmeistaramótið í röð mistókst meisturunum frá fyrri keppni að komast upp úr riðlakeppninni þegar Spánverjar sátu eftir með þrjú stig, fyrir sigur á Áströlum sem töpuðu öllum sínum leikjum. Hollendingar voru funheitir og luku keppni með fullt hús stiga og Síle náði öðru sæti eftir 2:0 sigur á heimsmeisturunum.

13. júní - Itaipava Arena Fonte Nova, Salvador

13. júní - Arena Pantanal, Cuiabá

18. júní - Estádio Beira-Rio, Porto Alegre

18. júní - Estádio do Maracanã, Rio de Janeiro

23. júní - Arena da Baixada, Curitiba

23. júní - Arena de São Paulo, São Paulo

C riðill.

Það blés ekki byrlega fyrir Grikkjum sem töpuðu 3:0 fyrir Kólumbíu í fyrsta leik. Kólumbíska liðið endaði hins vegar á að vinna alla leiki sína. Japan sat rækilega á botninum með aðeins eitt stig eftir jafntefli við Grikki. Fílabeinsströndinni dugði því jafntefli í lokaleiknum gegn gríska liðinu og sú virtist ætla að verða raunin allt fram í þriðju múnútu uppbótartíma þegar Samaras skoraði sigurmarkið úr vítaspyrnu og Afríkumennirnir sátu eftir með sárt ennið.

14. júní - Estádio Mineirão, Belo Horizonte

14. júní - Arena da Amazônia, Manaus

19. júní - Arena de São Paulo, São Paulo

19. júní - Itaipava Arena Pernambuco, Recife

24. júní - Arena das Dunas, Natal

24. júní - Estádio Mineirão, Belo Horizonte

D riðill.

Úrslitin í D-riðli komu flestum á óvart. Kosta Ríka sem talið var lakasta liðið nældi sér í toppsætið með því að skella Úrúgvæ og Ítölum. Í lokaleiknum gerði liðið jafntefli við England og reyndist það eina stig Englendinga í keppninni. Úrúgvæ og Ítalía mættust í hreinum úrslitaleik um annað sætið þar sem Suður-Ameríkumennirnir urðu að sækja sigur. Það tókst en úrslitin reyndust dýrkeypt því þeirra helsti leikmaður, Luis Suárez, varð uppvís að því að bíta mótherja í leiknum og hlaut langt keppnisbann.

14. júní - Estádio Castelão, Fortaleza

14. júní - Arena da Amazônia, Manaus

19. júní - Arena de São Paulo, São Paulo

20. júní - Itaipava Arena Pernambuco, Recife

24. júní - Arena das Dunas, Natal

24. júní - Estádio Mineirão, Belo Horizonte

E riðill.

Hondúras tapaði öllum þremur leikjum sínum í E-riðli á meðan Frakkar unnu tvo fyrstu leikina og dugði því markalaust jafntefli í lokaleiknum gegn Ekvador til að gulltryggja toppsætið. Ekvador hefði hins vegar þurft á sigri að halda og Svisslendingar tóku seinna sætið í 16-liða úrslitunum.

15. júní - Estádio Nacional Mané Garrincha, Brasília

15. júní - Estádio Beira-Rio, Porto Alegre

20. júní - Itaipava Arena Fonte Nova, Salvador

20. júní - Arena da Baixada, Curitiba

25. júní - Arena da Amazônia, Manaus

25. júní - Estádio do Maracanã, Rio de Janeiro

F riðill.

Bosníumenn skoruðu fljótasta sjálfsmark í sögu HM, eftir tvær mínútur og níu sekúndur í tapleik gegn Argentínu. Argentínska liðið vann alla sína leiki en sigurmarkið gegn Írönum kom þó ekki fyrr en í uppbótartíma. Hinn eiginlegi úrslitaleikur um annað sætið var á milli Nígeríu og Bosníu í annarri umferðinni þar sem Afríkumennirnir unnu góðan sigur.

15. júní - Estádio do Maracanã, Rio de Janeiro

16. júní - Arena da Baixada, Curitiba

21. júní - Estádio Mineirão, Belo Horizonte

21. júní - Arena Pantanal, Cuiabá

25. júní - Estádio Beira-Rio, Porto Alegre

25. júní - Itaipava Arena Fonte Nova, Salvador

G riðill.

Búist var við hörkuviðureign milli Þýskalands og Portúgal í fyrsta leik en annað kom á daginn. Þjóðverjar unnu auðveldlega 4:0 þar sem Thomas Müller skoraði þrennu. Þessi skellur gerði það að verkum að jafntefli við Bandaríkin í næstu umferð setti Portúgali nær örugglega úr leik. Aron Jóhannsson kom inná fyrir bandaríska liðið í sigurleik á móti Gana í fyrstu umferð. Bandaríkjamenn fylgdu Þjóðverjum áfram en frammistaða Gana og Portúgal olli miklum vonbrigðum.

16. júní - Itaipava Arena Fonte Nova, Salvador

16. júní - Arena das Dunas, Natal

21. júní - Estádio Castelão, Fortaleza

22. júní - Arena da Amazônia, Manaus

26. júní - Itaipava Arena Pernambuco, Recife

26. júní - Estádio Nacional Mané Garrincha, Brasília

H riðill.

Belgar þurftu ekki nema fjögur mörk til að landa þremur sigrum og fullu húsi stiga í H-riðlinum. Suður-Kórea náði aðeins einu stigi, í jafntefli á móti Rússum. Það reyndist þeim síðarnefndu dýrkeypti og Alsír hirti seinna sætið í útsláttarkeppninni.

17. júní - Estádio Mineirão, Belo Horizonte

17. júní - Arena Pantanal, Cuiabá

22. júní - Estádio do Maracanã, Rio de Janeiro

22. júní - Estádio Beira-Rio, Porto Alegre

26. júní - Arena de São Paulo, São Paulo

26. júní - Arena da Baixada, Curitiba

Útsláttarkeppni.

Bronsleikur.

Hrakfarir Brasilíumanna eftir undanúrslitin héldu áfram í leiknum um þriðja sætið. Vængbrotið lið heimamanna tapaði 3:0 og fékk því í allt fjórtán mörk á sig í keppninni, meira en nokkurt annað gestalið í sögunni. Vítaspyrnumark Robin van Persie á upphafsmínútunum kom honum í fjögur mörk.

12. júlí - Estádio Nacional Mané Garrincha, Brasília, áh. 68.034

Úrslitaleikur.

Þýskaland og Argentína mættust í þriðja sinn í úrslitum, sem var met. Áður höfðu þjóðirnar mæst á HM 1986 og HM 1990. Eftir markalaust jafntefli í venjulegum leiktíma þurfti að grípa til framlengingar þar sem Mario Götze skoraði eina markið e. 113 mínútur. Þjóðverjar urðu þar með fyrsta Evrópuþjóðin til að verða heimsmeistari í keppni sem fram fór á vesturhveli.

13. júlí - Estádio do Maracanã, Rio de Janeiro, áh. 74.738

Sjá einnig.

Heimsmeistarmót landsliða í knattspyrnu karla 2018